|  |  | ### Hírlevél Új Könyvek 2025. március 5. |
| Új Könyvek Klubtagság! Évente 50.000 Ft-nál többet költesz könyvre? Szeretnéd még olcsóbban megvenni a könyveket? Akkor az Új Könyvek Klubtagságot Neked találtuk ki! Kattints a részletekért! |
| Az első történetben Bogyó eltöri a lábát, de Hóbagoly doktor úr begipszeli a kórházban. A második mesében megismerhetjük Fannit, a fátyolkát, és megtudhatjuk, hogyan keverte össze Bogyó a cukrot a sóval... |
| New York Times #1 bestsellerszerző Küszöbön a rémisztő csapás - vajon túlélheti az emberiség? A borzongás nagymesterének könyve minden eddiginél félelmetesebb eseménysort tár elénk. Joanna Chase gyerekkorában boldogan élt egy montanai birtokon, amíg egy tragédia gyökerestül fel nem forgatta a világát. Harmincnégy éves korára már csak ködös emlékei vannak a múltról. Segélykérések érkeznek hozzá, ezért visszatér Montanába, hogy találkozzon gyerekkori ismerősével, akiről régen megfeledkezett. De nem csak ő igyekszik a birtokra. Egészen különböző, zűrös alakok gyűlnek össze az eldugott háznál, ugyanaz a veszély nyugtalanítja őket, mint amellyel Joanna is szembe akar nézni. Ellenfelük nyilvánvalóan őrült, a tömeggyilkosságtól se riad vissza. Mit tartogat a jövő? Van ennek a szedett-vedett csapatnak esélye arra, hogy megmentse az emberiséget? Küszöbön a rettenetes csapás. Joanna és a többiek mindenre elszántan állnak a nagy, sötét égbolt alatt. Nonstop akció, kozmikus végkicsengés - Koontz bátor, konzisztens ecsetvonásokkal dolgozik.(Kirkus) Újabb kiemelkedő thriller - Koontz igazi sikersorozatot mondhat magáénak.(Booklist) Csavaros történet - izgalmas, rejtélyes, távlatos, és végeredményben nagyon szórakoztató. (CultureFly) Dean Koontz 79 NYT-bestseller szerzője, köztük 14 #1 bestselleré. Az "USA legnépszerűbb suspense-szerzőjének" (Rolling Stone) köteteit harmincnyolc nyelvre fordították le, és világszerte együttesen több mint 500 millió példányban keltek el. Pennsylvaniában született, ott is nőtt fel, jelenleg Kalifornia déli részén él feleségével, Gerdával, és Elsa nevű golden retrieverükkel. Weboldala: www.deankoontz.com |
| Amma megtanítja, hogyan lehet tojglifejet készíteni, aminek ehető csírából van a haja. De nem könnyű kivárni, amíg a magok kihajtanak. Bing segíteni szeretne, hogy a tojglifejnek gyorsabban nőjön a haja, ezért a kerti slagból jó sok vízzel megöntözi... |
| "Tagadj mindent!" Eve-nek jó élete van. Mindennap csókkal ébreszti a férjét, Nathanielt, és elindul matematikát tanítani a helyi középiskolába. Minden úgy van, ahogy lennie kell. Leszámítva azt, hogy... Tavaly a Caseham Gimnáziumban botrány tört ki, miután elterjedt a híre annak, hogy egy tanár és egy diák között viszony alakult ki. Állítólag Addie Severson ez a tanuló. Eve azonban tudja, hogy a pletykák mögött sokkal több van, mint amennyi látszik. Addie-ben nem lehet megbízni. Hazudik. Bántja az embereket. Életeket tesz tönkre. Legalábbis mindenki ezt állítja róla. De senki sem ismeri az igazi Addie-t. Senki sem ismeri a titkokat, amelyekkel tönkre lehetne őt tenni. És azt sem tudják, bármit képes lenne megtenni azért, hogy ezeket a titkokat örökre megőrizze magának... A New York Times, USA Today, Wall Street Journal és #1 Amazon bestsellerszerző Freida McFadden hátborzongató és fordulatos története megannyi rejtélyt tár fel az olvasók előtt, és egy régóta tervezett bosszúról mesél. "Tele van titkokkal, és útközben rengeteg meglepetést tartogat." - First Clue "Zseniális, lebilincselő." - Publishers Weekly "McFadden szabályosan halmozza a titkokat és hazugságokat." - Booklist |
| Monica Murphy a Lancasterek új nemzedékével visszatér a Lancaster középiskolába, és a BookTok szenzáció, az A Million Kisses in Your Lifetime c. bestsellerében megismert Crew és Wren lányával indítja el mindezt... Mindenki rajong Willow Lancasterért, és a lányok szeretnének rá hasonlítani. Ő a tökéletes diák. Van stílusa, kedves mindenkihez és mindig felvillantja azt a gyönyörű mosolyát. Miután harmadévben Európában tanult, visszatér a Lancaster középiskolába, hogy végzősként kezdje el az évet a barátai között, és talán még felmelegítse a kapcsolatát a régi kedvesével. De időközben minden megváltozott. A legjobbnak hitt barátnője a régi szerelmével jár, új klikkek alakultak, és mindenki az új csávó MEGSZÁLLOTTJA, aki most érkezett a suliba. Rhett Bennett iszonyatosan jóképű. Halálosan elbűvölő. És totálisan el van szállva magától. Plusz ő a focicsapat sztárösszekötője, és ettől az egésztől hirtelen mindenki focidrukkerré válik. Megtestesít mindent, amit Willow soha nem akarna...mégsem tud másra gondolni. És amikor rájön, hogy talán Rhett is hasonlóan érez, alig várja, hogy megszabaduljon jókislányos hírnevétől, és rossz dolgokat műveljen. De csakis Rhett-tel. |
| Akinek ADHD-ja van, annak nem ugyanúgy működik az agya, mint egy "normális" vagy neurotipikus embernek, mert másként van huzalozva. Népszerű tévhit, hogy az ADHD-sok agya egyszerűen hibásan funkcionál, pedig nem erről van szó. Ugyanakkor tény, hogy az érintettek nem feltétlenül tudják olyan gördülékenyen megszervezni a hétköznapjaikat, az átlagosnál szétszórtabbak, nagyobb hangulatingadozásnak vannak kitéve, és a társas közegben is nehezebben boldogulnak. A maga is ADHD-s dr. Tamara Rosier szakmai és személyes tapasztalatát összegezve mutatja be, hogy a figyelemhiányos hiperaktivitás-zavar hogyan határozhatja meg sokak mindennapjait. A szerző praktikus eszközöket kínál ahhoz, hogy az ADHD-val élők látványosan javíthassanak az életminőségükön és az emberi kapcsolataikon, emellett szeretteik számára is együttérző, bátorító útmutatót nyújt. Dr. Tamara Rosier, PhD, az ADHD Center of West Michigan alapítója és az ADHD Coaches Organization egykori elnöke. Gyakran tart előadásokat konferenciákon, rendszeresen vendégeskedik podcastokban, és rengeteg cikket publikált már arról, hogyan lehet boldogulni ADHD-val. Nyugat-Michiganben él. |
| A Wall Street Journal és a Publishers Weekly bestsellere "A táplálkozás a legkevésbé alkalmazott, ugyanakkor a leghatékonyabb gyógymód." - Dr. Mary Caire Haver A Galveston-diéta egy 6 hetes gyulladáscsökkentő táplálkozási terv, 40 ízletes recepttel, ami több tízezer nőnek segített megszabadulni a fölös kilóiktól, csökkenteni a derékbőségüket és javítani az egészségi állapotukat. Könyvében dr. Haver három, egymással összefüggő stratégiát kínál a teljes életmódváltáshoz: Üzemanyagváltás: makrotápanyag-ellátásod átalakítása, hogy az több zsírt, mérsékelt mennyiségű fehérjét és egészséges szénhidrátot tartalmazzon. Időszakos böjtölés: a 16 órás böjt rugalmas 8 órás étkezési ablakkal ráveszi a szervezetet, hogy a raktározott zsírból nyerjen energiát, és csökkenti a gyulladást. Gyulladáscsökkentő táplálkozás: ez a diéta a gyulladáskeltő élelmiszerek korlátozására és a gyulladáscsökkentő élelmiszerek növelésére összpontosít. Ha ez a három alapelv együttműködik, ledobhatod a változókor alatt felszaporodó kilókat. Sőt, a további előnyök még fantasztikusabbak: kevesebb menopauzális tünet, egészséges vércukorszint, normális vérzsírszint, minőségi alvás, egészséges bélrendszer, több energia, simább bőr, és még sok más! Ismerd meg a testedet, és bánj vele úgy, mint egy kedves baráttal! Alakíts ki új, egészséges szokásokat, és élvezd ki a Galveston-diéta életre szóló, jótékony hatásait! |